கேள்வி: சோடியம் டைதயோனைட்டு - நீராற்பகுப்பு பற்றி நீங்கள் என்ன அறிந்துள்ளீர்கள்?
பதில்: உலர் நிலையில் சோடியம் டைதயோனைட்டு நிலையானதாக உள்ளது. ஆனால் பின்வரும் வினை காரணமாக நீரிய கரைசல்கள் சிதைகின்றன. : 2 S2O42− + H2O → S2O32− + 2 HSO3− இந்த பண்பு டைதயோனசு அமிலத்தின் நிலையற்ற தன்மையுடன் ஒத்துப்போகிறது . இதனால், சோடியம் டைதயோனைட்டு கரைசல்களை நீண்ட காலத்திற்கு சேமிக்க முடியாது . காற்றில் 90 பாகை செல்சியசு வெப்பநிலைக்கு மேல் சூடாக்கினால் நீரற்ற சோடியம் டைதயோனைட்டு சோடியம் சல்பேட்டு மற்றும் கந்தக டை ஆக்சைடுகளாக சிதைகிறது. காற்று இல்லாத நிலையில், இது 150 பாகை செல்சியசு வெப்பநிலைக்கு மேல் விரைவாக சோடியம் சல்பைட்டு, சோடியம் தயோசல்பேட்டு கந்தக டை ஆக்சைடு மற்றும் சுவடு அளவு கந்தகம் போன்றவைகளாக சிதைகிறது.